Kriema kaprimulgo

Kriema kaprimulgo (Antrostomus vociferus) estas noktula specio de kaprimulgoj de la genro Antrostomus kun 11 aliaj specioj. Ĝi troviĝas en Centra Ameriko kaj en Nordameriko, kie ĝi estas plej ofte aŭdata en sia teritorio, sed malpli ofte vidata pro sia efektiva kamuflado.

Aspekto
Tiu ĉi mezgranda kaprimulgo estas 22–27 cm longa, etendiĝas 45–50 cm trans la flugiloj kaj pezas 42–69 g. Pliaj normaj mezuroj estas enverguro de 14,7 ĝis 16,9 cm, vosto de 10,5 ĝis 12,8 cm, beko de 1 ĝis 1,4 cm kaj tarso de 1,5 ĝis 1,8 cm. 

Plenkreskuloj havas makulecan plumaron: la supraj partoj estas grizaj, nigraj kaj brunaj; la malsupraj partoj estas grizaj kaj nigraj. Ili havas tre mallongan bekon kaj nigran gorĝon. Maskloj havas blankan makulon sub la gorĝo kaj blankajn pintojn sur la eksteraj vostoplumoj; ĉe la ino, ĉi tiuj partoj estas helbrunaj.

Ĉi tiu birdo estas foje konfuzata Ekzemple, Henninger (1906) kombinas la malnovan sciencan nomon C. carolinensis kun la ordinara nomo "whip-poor-will". Ĉar C. carolinensis ne troviĝas en la diskutita areo, li evidente aludas al C. vociferus. En aliaj kazoj, la specifa identeco de birdoj eble ne estas determinebla. kun la parenca Karolina kaprimulgo (Antrostomus carolinensis), kiu havas similan sed pli malaltatonan kaj pli malrapidan krion.

Ekologio
Kriemaj kaprimulgoj reproduktiĝas en foliarbaj aŭ miksitaj arbaroj tra centra kaj sudorienta Kanado kaj orienta Usono, kaj migras al sudorienta Usono kaj al orienta Meksiko kaj Centrameriko por la vintro. Ĉi tiuj birdoj manĝadas nokte, kaptante insektojn dumfluge, kaj normale dormas dumtage. Kriemaj kaprimulgoj nestas sur la tero, en ombraj lokoj inter mortaj folioj, kaj kutime demetas du ovojn samtempe. La birdo kutime restas sur la nesto krom se iu preskaŭ paŝas sur ĝin.

La iama pli atenda specio estis dividita en du speciojn. Orientaj populacioj nun estas nomataj orienta Kriema kaprimulgo. La disigita populacio en sudokcidenta Usono kaj Meksiko nun estas nomata Arizona kaprimulgo, Antrostomus arizonae. La du populacioj estis dividitaj surbaze de teritorio, malsamaj voĉoj, malsama ovokoloraro, kaj DNA-sekvencado montranta diferenciĝon.

 Manĝado 
La dieto de la Kriema kaprimulgo plejparte konsistas el insektoj, precipe tineoj, ankaŭ skaraboj, moskitoj, kaj multaj aliaj.

 Konservado 
La Kriema kaprimulgo nuntempe malpliiĝas, kvankam ĝi restas sufiĉe ofta. En 2017, la Kriema kaprimulgo estis suprenlistigita de malplej zorgiga al preskaŭ minacata en la IUCN Ruĝa Listo surbaze de civitana scienca observado montranta malpliiĝon de la populacioj de la Kriema kaprimulgo je pli ol 60% inter 1970 kaj 2014. Pluraj kialoj por la malpliiĝo estas proponitaj, kiel ekzemple frua perdo de sinsekvaj arbaraj vivejoj rilate al fajroestingado kaj vivejodetruo, predado fare de sovaĝiĝintaj katoj kaj hundoj, kaj veneniĝo per insekticidoj, sed la faktaj kaŭzoj restas neprecizitaj. Pesticidoj kaj intensigita agrikulturo kaŭzis malpliiĝojn de la fluginsektaj populacioj, de kiuj la Kriema kaprimulgo dependas. BirdLife International deklaris, ke iniciatoj kiel la Konservada Rezervoprogramo estos decidigaj por konservi la specion kaj inversigi ĝian malpliiĝon."Red List update for birds: two iconic species saved from extinction by conservation action" (PDF) (Press release). Cambridge, United Kingdom: BirdLife International. 22a de Novembro 2018. Arkivita el la originalo (PDF) la 19an de Februaro 2020. 

 Referencoj 

Eksteraj ligiloj

 Kriema kaprimulgo - Cornell Lab of Ornithology
 Kriema kaprimulgo - Caprimulgus vociferus  - USGS Patuxent Bird Identification InfoCenter

Kategorio:Kaprimulgoformaj
Kategorio:Birdoj de Nordameriko
Kategorio:Birdoj de Centra Ameriko